корекцията за разликите в метода на производство, както е описано в съображение 53. Що се отнася до петте основни пазара на трети държави за китайските производители износители, а именно Индия, Русия, САЩ, Турция и Австралия, подредени по степен на важност и представляващи 69 % от общия износ от Китай за други трети държави, изчислените дъмпингови маржове също бяха по-високи от 70 % на всеки пазар (между 72 % и 87 %).
 (87)
 Ако нормалната стойност се основава на нормалната стойност, съдържаща се в искането за преглед с оглед изтичане на срока на действие на мерките, без да се правят корекции за разликите в производствения процес, дъмпинговият марж би бил по-висок от 170 %. Както беше посочено по-горе обаче, Комисията счита, че корекцията на нормалната стойност е оправдана.
 (88)
 Поради това се стигна до заключението, че китайските производители, спрямо които се прилагат мерките, са изнасяли на дъмпингови цени на пазарите на трети държави.
 3.3. Привлекателност на пазара на Съюза
 (89)
 На китайския вътрешен пазар е налице значителен свръхкапацитет, което може да принуди китайските производители, спрямо които се прилагат мерките, да намерят алтернативни пазари за своя свободен капацитет.
 (90)
 Пазарът на Съюза несъмнено е най-големият в света и според проучване на пазара представлява 35 % от световното потребление на продукта, предмет на прегледа по време на РПРП (25). Базата данни на GTA показва също така, че през същия период средната цена FOB (франко борд) на китайския износ за Съюза е била между 6 % и 8 % по-висока от средната цена на китайския износ за останалата част от света (26). Ето защо Комисията стигна до заключението, че пазарът на Съюза представлява привлекателен пазар за китайските износители, тъй като те могат да генерират по-високи приходи от продажбите за Съюза, отколкото от продажбите на други експортни пазари.
 (91)
 Освен това фактът, че въпреки съществуването на антидъмпингови мерки китайските производители износители, спрямо които се прилагат мерките, са продължили да изнасят значителни количества за Съюза, представляващи 8 % от потреблението на Съюза по време на РПРП, потвърждава техния непрекъснат силен интерес към пазара на Съюза.
 (92)
 По време на РПРП по-малко от 30 % от износа на двамата китайски производители, предмет на индивидуални мерки, бяха предназначени за Съюза. Логично е да се очаква, че в случай на отмяна на мерките двамата производители, които понастоящем подлежат на индивидуални мита, ще увеличат износа си, насочен за Съюза. Логично е да се очаква и че другите китайски производители, които понастоящем изнасят много малко (7 t по време на РПРП) на пазара на Съюза поради високото остатъчно мито, ще започнат да изнасят значителни количества за Съюза.
 3.4. Заключение
 (93)
 В заключение, дъмпинговите маржове, установени по време на разследвания период в рамките на прегледа, големият производствен капацитет, големият свободен капацитет в комбинация с политиката на Китай по отношение на износа в други трети държави и привлекателността на пазара на Съюза показват, че отмяната на мерките най-вероятно ще доведе до значително увеличение на износа за Съюза. Предвид дъмпинговите маржове, установени по време на разследвания период в рамките на прегледа, също е вероятно